gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3167, del 22-01-1998 (1997/12893)

Resolució de 12 de desembre de 1997, del conseller d'Economia, Hisenda i Administració Pública, per la qual es fa pública la situació de la Tresoreria de la Generalitat Valenciana el 28 de novembre de 1997.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12421


Organisme emissor


Tipus de document
:   Resolució

Resolució de 12 de desembre de 1997, del conseller d'Economia, Hisenda i Administració Pública, per la qual es fa pública la situació de la Tresoreria de la Generalitat Valenciana el 28 de novembre de 1997. [1997/X12920]
  
Vist l'estat-resum de la situació de la Tresoreria de la Generalitat Valenciana, el 28 de novembre de 1997, que recull els moviments per operacions pressupostàries i extrapressupostàries, s'escau la publicació en el Diari Oficial de la Generalitat Valenciana, com a annex d'aquesta resolució.
Diari Oficial de la Generalitat Valenciana


Sumari del DOGV 3252, del 28-05-1998 (1998/4022)

Informació pública de la documentació sobre la proposta de delimitació d'una unitat d'execució, dins de l'Àrea VIII, sòl industrial del Pla General d'Ordenació Urbana, UE Espioca-I.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3252

Data del DOGV
:   28-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4022


Organisme emissor
:   Ajuntament de Silla

Tipus de document
:   Anunci

Informació pública de la documentació sobre la proposta de delimitació d'una unitat d'execució, dins de l'Àrea VIII, sòl industrial del Pla General d'Ordenació Urbana, UE Espioca-I. [1998/M4022]
  
El Ple de l'Ajuntament, en la sessió ordinària del dia 28 d'abril de 1998, va acordar exposar al públic la documentació, pel termini de 20 dies hàbils, durant el qual es podran presentar al·legacions, sobre la proposta de delimitació d'una unitat d'execució, dins de l'Àrea VIII, sòl industrial del Pla General d'Ordenació Urbana, UE Espioca-I, amb la finalitat de redactar un programa per al desenvolupament d'una actuació integrada, així com el projecte d'urbanització.
Diari Oficial de la Generalitat Valenciana


Sumari del DOGV 3352, del 16-10-1998 (1998/7915)

Ressenya de la Resolució de 28 de maig de 1998, de la Comissió Territorial d'Urbanisme de València, referida a la modificació número 1 de les Normes Subsidiàries relativa a l'article 18.4 de la Llei del Sòl no Urbanitzable del municipi d'Algar de Palancia.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7915


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 28 de maig de 1998, de la Comissió Territorial d'Urbanisme de València, referida a la modificació número 1 de les Normes Subsidiàries relativa a l'article 18.4 de la Llei del Sòl no Urbanitzable del municipi d'Algar de Palancia. [1998/L7915]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme de València, de 28 de maig de 1998, que va ser publicada juntament amb les Normes Urbanístiques aprovades en el Butlletí Oficial de la Província de València número 174, de 24 de juliol de 1998.
  
Modificació número 1 de les Normes Subsidiàries relativa a l'article 18.4 de la Llei del Sòl no Urbanitzable d'Algar de Palancia.
  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3301, del 05-08-1998 (1998/6326)

Subhasta. Obra de reposició de la xarxa d'aigua potable i reasfaltatge de diversos carrers, PPIL 98/280.
--------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/6326


Data del document
:   04-07-1998

Organisme emissor
:   Ajuntament de Fontanars dels Alforins

Tipus de document
:   Subhasta

Descriptors 

:   * Fontanars dels Alforins
    * administració local
    * licitació
    * aigua potable

Subhasta. Obra de reposició de la xarxa d'aigua potable i reasfaltatge de diversos carrers, PPIL 98/280. [1998/6326]
  
Aquesta corporació ha aprovat el plec de clàusules administratives que han de regir la subhasta sense admissió prèvia per a l'execució de l'obra de reposició de la xarxa d'aigua potable i reasfaltatge de diversos carrers, PPIL 98/280. Ara s'exposa al públic durant el termini de vuit dies, comptadors a partir de l'endemà de la inserció de l'anunci en el Diari Oficial de la Generalitat Valenciana perquè puguen presentar-se reclamacions.
  
Al mateix temps, s'anuncia la subhasta pública, oberta i ordinària, tot i que la licitació s'ajornarà el temps necessari en el supòsit que hi haja reclamacions contra el plec de condicions.
  
1. Finalitat de la licitació: obres de reposició de la xarxa d'aigua potable i reaslfaltatge de diversos carrers (PPIL 98/280).
  
2. Tipus de licitació: 19.347.494 pessetes, IVA inclòs.
  
3. Exposició de l'expedient: a la Secretaria de l'Ajuntament. De dilluns a divendres, de 9 a 12 hores.
  
4. Fiança provisional i definitiva
  
Provisional: 213.992 pessetes.
  
Definitiva: el quatre per cent de l'import de l'adjudicació.
  
5. Termini i lloc de presentació de proposicions: a la Secretaria de l'Ajuntament, de 9 a 14 hores, durant el termini de 26 dies naturals, a comptar des de l'endemà de la publicació del present anunci en el DOGV. Si coincidia amb dissabte o dia inhàbil l'últim dia de presentació de pliques, el termini expirarà a les 14 hores de l'immediat dia hàbil posterior.
  
6. Obertura de proposicions: a les 13 hores del primer dia hàbil següent a la conclusió del termini de presentació de proposicions.
  
7. Forma de presentació de proposicions: segons la base XIV del plec de condicions.
  
Cosa que es publica perquè se'n prenga coneixement.
  
Fontanars dels Alforins, 4 de juliol de 1998.- L'alcalde: José Ferrero Francés.
  
d) ALTRES QÜESTIONS I INCIDÈNCIES
Diari Oficial de la Generalitat Valenciana


Sumari del DOGV 3347, del 08-10-1998 (1998/8479)

RESOLUCIÓ de 30 de setembre de 1998, del conseller d'Economia, Hisenda i Administració Pública, per la qual es disposa el cessament del Sr. Nicolás Sánchez García, com a cap del Gabinet del Conseller.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3347

Data del DOGV
:   08-10-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/8479


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 30 de setembre de 1998, del conseller d'Economia, Hisenda i Administració Pública, per la qual es disposa el cessament del Sr. Nicolás Sánchez García, com a cap del Gabinet del Conseller. [1998/X8479]
  
D'acord amb el que estableix l'article 6 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc el cessament del Sr. Nicolás Sánchez García, com a cap del Gabinet del Conseller.
Diari Oficial de la Generalitat Valenciana


Sumari del DOGV 3269, del 22-06-1998 (1998/4300)

RESOLUCIÓ de 26 de maig de 1998, de la Universitat de Alacant per la qual es nomena professor titular de Escola Universitària (A-854), en l'àrea de coneixement de Matemàtica Aplicada la senyora Isabel Vigo Aguiar.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/4300


Organisme emissor
:   Universitat d'Alacant

Tipus de document
:   Anunci

RESOLUCIÓ de 26 de maig de 1998, de la Universitat de Alacant per la qual es nomena profesor titular de Escola Universitària (A-854), en l'àrea de coneixement de Matemàtica Aplicada a la senyora Isabel Vigo Aguiar. [1998/4300]
  
Segons el que es disposa en el Reial Decret 1888/1984, de 26 de setembre i el Reial Decret 898/1985, de 30 d'abril, i a proposta de la Comissió docent Jutjadora del concurs convocat per Resolució d'aquesta Universitat d'Alacant de 29 de setembre de 1997 (B.O.E. de 24 de octubre), es nomena Profesor Titular de Escuela Universitaria (A-854), en l'àrea de coneixement de "Matemática Aplicada", departament de Análisis Matemático y Matemática Aplicada a la Senyora Isabel Vigo Aguiar .
Diari Oficial de la Generalitat Valenciana


Sumari del DOGV 3247, del 21-05-1998 (1998/543)

RESOLUCIÓ de 14 de gener de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 1.518,00 milions de pessetes, emissió de 14 de gener de 1998.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3247

Data del DOGV
:   21-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/543


Data del document
:   14-01-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 14 de gener de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 1.518,00 milions de pessetes, emissió de 14 de gener de 1998. [1998/543]
  
El Conveni de Col·laboració del Programa d'Emisió de Pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
El Decret 132/1992, de 20 de juliol, del Govern Valencià, en l'article primer atribueix com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, els decrets anuals del Govern Valencià, pels quals disposa la creació de Deute de la Generalitat Valenciana per a cada exercici econòmic, i les Ordres, també anuals, de la Conselleria d'Economia i Hisenda, per les quals disposa l'emissió o contratació del Deute i delega determinats facultats en l'Institut Valencià de Finances, estableixen el marc jurídic de les emissions de pagarés de la Generalitat Valenciana.
  
L'Ordre de 8 de novembre de 1993, de la Conselleria d'Economia i Hisenda, regula el procediment de subscripció pública de Deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat Pagarés per un import de 1.518,0 milions de pessetes, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import
  
 Adjudicat
  
3 mesos 080.111.041
  
6 mesos 541.514.497
  
12 mesos 732.822.739
  
València, 14 de gener de 1998.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3298, del 31-07-1998 (1998/6527)

ORDRE de 23 de juliol de 1998, de la Conselleria de Presidència, per la qual es procedeix a la modificació del termini de presentació d'ofertes o sol·licituds de participació en el concurs convocat per l'Ordre de 21 de juliol de 1998.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3298

Data del DOGV
:   31-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/6527


Data del document
:   23-07-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 23 de juliol de 1998, de la Conselleria de Presidència, per la qual es procedeix a la modificació del termini de presentació d'ofertes o sol·licituds de participació en el concurs convocat per l'Ordre de 21 de juliol de 1998. [1998/X6527]
  
Vista l'Ordre de 21 de juliol de 1998, per la qual es convoca el concurs públic per a la concessió del servei públic de radiodifusió sonora en ones mètriques amb modulació de freqüència, de caràcter comercial, a la Comunitat Valenciana,
  
Apreciada la necessitat d'afavorir la concurrència en la presentació d'ofertes i el període eminentment vacacional en què s'ha aprovat l'Ordre de 21 de juliol d'enguany, s'amplia fins el 15 de setembre de 1998, a les 14 hores, el termini de presentació d'ofertes o sol·licituds de participació; sense que això supose cap variació en la data d'obertura d'ofertes, que es manté el dia 22 de setembre a les 12 hores.
  
València, 23 de juliol de 1998
  
El conseller de Presidència,
Diari Oficial de la Generalitat Valenciana


Sumari del DOGV 3263, del 12-06-1998 (1998/4442)

Rotlled'apel·lació número 245/97.
---------------------------------

### Dades del document

Número de DOGV
:   3263

Data del DOGV
:   12-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/4442


Organisme emissor
:   Audiència Provincial de València

Tipus de document
:   Anunci

Rotlled'apel·lació número 245/97. [1998/A4442]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat per la resolució del dia d'avui, dictada en el rotlle d'apel·lació número 245/97, procedent del judici executiu número 801/95, del Jutjat de Primera Instància número 10 de València, s'ha acordat notificar a l'apel·lat incomparegut en aquesta alçada que es dirà al final la sentència dictada en l'esmentat rotlle, que té l'encapçalament i decisió següents:
  
«Encapçalament
  
La Secció Novena de l'Audiència Provincial de València, sent-ne magistrat ponent Gonzalo Caruana Font de Mora, ha vist aquest rotlle d'apel·lació número 245/97, procedent de les actuacions de judici executiu número 801/95, promogudes davant el Jutjat de Primera Instància número 10 de València. entre les parts següents: d'una banda, com a demandat apel·lant, el senyor Francisco Ortega Pinar, representat per la procuradora María Pilar Palop Folgado; d'una altra, com a demandant apel·lat, el Banco Bilbao Vizcaya, SA, representat pel procurador Jesús Rivaya Carol, i d'una altra, com a demandats apel·lats, Chapas Alacuás, SA, José C. Iraeta García, Ana María Estornell Aparici, Pablo Pampliega Toledo, Rosa Molina Prats, María Paz Montes Asenjo, Salvador Castellá Aparisi i Mercedes Monzó Sancho, declarats en situació processal de rebel·lia.
  
Decisió
  
Atés que desestimem el recurs d'apel·lació interposat per la procuradora senyora Palop Folgado, en representació del senyor Francisco Ortega Pinar, contra la sentència dictada pel Jutjat de Primera Instància número 10 de València, de data 24 de juliol de 1996, en les actuacions de judici executiu número 801/95, es confirma íntegrament aquesta resolució, i s'imposen les costes processals a la part apel·lant.»
  
I perquè el que s'ha acordat es complisca i valga de notificació als apel·lats incompareguts en aquesta alçada, Chapas Alacuás, SA, José C. Iraeta García, Ana María Estornell Aparici, Pablo Pampliega Toledo, Rosa Molina Prats, María Paz Montes Asenjo, Salvador Castellá Aparisi i Mercedes Monzó Sancho, amb la prèvia fixació d'aquest edicte al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, el lliure i expedisc.
Diari Oficial de la Generalitat Valenciana


Sumari del DOGV 3378, del 23-11-1998 (1998/9792)

Informació pública de la transformació de la cooperativa en societat de responsabilitat limitada.
-------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9792


Organisme emissor
:   Tablemad, SCOOP V.

Tipus de document
:   Anunci

Informació pública de la transformació de la cooperativa en societat de responsabilitat limitada. [1998/M9792]
  
En compliment del que disposa l'article 65 ter. de la Llei 11/1985, de 25 d'octubre, de Cooperatives de la Comunitat Valenciana, modificada per la Llei 3/1995, de 2 de març, es fa públic que, amb data 2 de novembre de 1998, l'assemblea general extraordinària de socis, celebrada amb caràcter universal, va acordar, per unanimitat, la transformació de la cooperativa en societat de responsabilitat limitada.
  
Xátiva, 6 de novembre de 1998.- El president del Consell Rector: Rafael Palop Martínez.
Diari Oficial de la Generalitat Valenciana


Sumari del DOGV 3270, del 23-06-1998 (1998/4555)

Expedients diversos. Notificació als interessats de la iniciació dels expedients sancionadors instruïts pel Servei Territorial de Transports de València.
---------------------------------------------------------------------------------------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4555


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedients diversos. Notificació als interessats de la iniciació dels expedients sancionadors instruïts pel Servei Territorial de Transports de València. [1998/Q4555]
  
D'acord amb allò disposat en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació de la iniciació dels expedients sancionadors que tot seguit es relacionen i els quals han estat instruïts pel Servei Territorial de Transports de València a les persones o entitats denunciades que a continuació es relacionen, ja que que no se'ls ha pogut notificar en l'últim domicili conegut.
  
Els corresponents expedients es troben en el Servei Territorial de Transports de València, on es podrà al·legar per escrit tot allò que consideren oportú, amb l'aportació de les proves que consideren oportunes, dins del termini de 15 dies hàbils comptats des de l'endemà al de la publicació d'aquest anunci en el Diari Oficial de la Generalitat Valenciana.
  
Transcorregut l'esmentat termini sense que s'haja fet ús del dret per a presentar al·legacions i/o aportar les proves, es dictaran les oportunes resolucions.
  
València, 27 de març de 1998.- L'instructor.
Diari Oficial de la Generalitat Valenciana


Sumari del DOGV 3175, del 03-02-1998 (1998/252)

Ressenya de la Resolució d'11-11-97, d'aprovació definitiva de la modificació del Pla General del Campello, en l'àmbit del Pla Parcial La Mar.
----------------------------------------------------------------------------------------------------------------------------------------------

### Dades del document

Número de DOGV
:   3175

Data del DOGV
:   03-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/252


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució d'11-11-97, d'aprovació definitiva de la modificació del Pla General del Campello, en l'àmbit del Pla Parcial La Mar. [1998/X252]
  
El conseller d'Obres Públiques, Urbanisme i Transports, per Resolució d'11 de novembre de 1997, va aprovar definitivament la modificació del Pla General del Campello en l'àmbit del Pla Parcial La Mar, declarant homologat aquest sector a la LRAU.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa , i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text íntegre de la resolució juntament amb les normes urbanístiques aprovades ha estat publicat íntegrament en el Butlletí Oficial de la Província d'Alacant número 293, del dia 23 de desembre de 1997.
  
València, 9 de gener de 1998.- El secretari general: Antonio Rodríguez Barberá.
  
Conselleria d'Obres Públiques,
  
Urbanisme i Transports